Missatge: Erdogan reconverteix Santa Sofia en una mesquita després de rebre l’aval de la justíciaEl president de Turquia, Recep Tayyip Erdogan, ha signat el decret per reconvertir formalment Santa Sofia en una mesquita després d’aconseguir que el principal tribunal administratiu turc anul·lés el decret de 1934 que secularitzava un dels principals emblemes d’Istanbul.El decret revoca la condició de museu de l’antiga basílica, una de les joies mundials de l’art bizantí. Segons el tribunal que ha pres la decisió, el Consell d’Estat, Santa Sofia és propietat de la Fundació Fatih Sultan Mehmet i havia estat registrada per ser utilitzada únicament com a mesquita.La condició de museu va ser donada per l’ex-president turc i fundador de la República, Mustafa Kemal Atatürk, fa ja vuitanta-sis anys. El tribunal ha afirmat ara que el govern no tenia llavors poders per a canviar l’estatus religiós de l’antiga basílica i secularitzar-la.Els musulmans conservadors havien reclamat d’ençà de fa temps que aquest edifici, construït al segle VI com a basílica ortodoxa i Patrimoni de la Humanitat de la UNESCO, tornés a ser mesquita. Tanmateix, el debat de la reconversió va agafar força el 29 de maig, quan es va commemorar el 567 aniversari de la caiguda de l’Imperi Bizantí amb la lectura de diverses frases de l’Alcorà a Santa Sofia.Font

Resposta: Sembla que una associació vinculada a l'Opus Dei i convenientment assessorada per un partit turc d'extrema esquerra, presentarà una denúncia per delicte d'odi.